নিজস্ব প্রতিবেদন: ডেঙ্গি নিয়ে নয়া তত্ত্ব মেয়র পারিষদ স্বাস্থ্য অতীন ঘোষের। তাঁর দাবি,  বেশিরভাগ স্বচ্ছল বাড়ির মানুষজনই ডেঙ্গির শিকার হচ্ছেন। কারণ নিয়ম মানায় অনীহা। অতীনবাবু বলেন, ‘বস্তি এলকার তুলনায় বড়বাড়িতেই ডেঙ্গির প্রাদুর্ভাব বেশি। অর্থাৎ অর্থনৈতিকভাবে স্বচ্ছল পরিবারে ডেঙ্গি বেশি হচ্ছে। অদ্ভূত ব্যাপার এইরকম রোগ বস্তি অঞ্চলে খুব কম। কারণ হচ্ছে এইসব এলাকায় পুরকর্মীরা গিয়ে ‌যখন ডেঙ্গির কথা বলছে তখন এরা তার গুরুত্ব বুঝতে পারছে। আর ‌যারা স্বচ্চল তারা কিছুটা উদাসীন। এরা ‌যে বুঝতে পারছে না তা নয়। ‌যখন কোনও রোগী সামনে আসছে তখন এরা চিৎকার করছে।’